
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 905 


26 Αυγούστου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 167,00 
στρ. στη θέση «Φούσια» Περιφέρειας της Κοινότη- 


τος Κουβαρά του Νομού Αττικής. 1 

Κήρυξη ως αναδασωτέας έκτασης εμβαδού 48,021 
στρ. στη θέση «Κτυπητό» Περιφέρειας του Δήμου 

Αχαρνών του Νομού Αττικής. 2 

Μερική ανάκληση της 5174/29.12.1998 (ΦΕΚ 7/ 
18.1.1999/τ.Δ') Απόφασής μας «περί κήρυξης έκτα¬ 
σης εμβαδού 25.850,357 στρ. ως αναδασωτέας 


στις θέσεις Λεωφόρος Μαραθώνα.των Δήμων 

Νέας Μάκρης.και Διονύσου Αττικής. 3 

Χαρακτηρισμών κύριων δημοτικών δρόμων για την 
ισχύ της Παρ. 2Β του άρθ. 1 του Π.Δ. 24.5.85 στον 

Δήμο Ν. Φωκά, Ν. Ρεθύμνου. 4 

Καθορισμός χρήσης του 1452α τεμαχίου αγρ/τος Αρ¬ 
σάκειου Ν. Ροδόπης, διανομής 1959 της Δ/νσης 
Τοπογραφικής Ν. Ροδόπης, σαν κτηνοτροφική. 5 


ΑΠΟΦΑΣΕΙ Σ 

Αριθ. 3245 (1) 

Κήρυξη ως αναδασωτέας έκτασης εμβαδού 167,00 στρ. 
στη θέση «Φούσια» Περιφέρειας της Κοινότητος Κου¬ 
βαρά του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Του Ν. 3200/1955 «περίδιοικητικήςαποκεντρώσεως» 
όπως αυτές τροποποιήθηκαν μεταγενέστερα. 


γ) Του Ν. 2503/1997 «Διοίκηση, οργάνωση, στελέχωση 
της Περιφέρειας κλπ». 

δ) Του Ν. 998/1979 «Περί προστασίας των Δασών καιτων 
Δασικών εν γένει εκτάσεων της Χώρας» και ειδικότερα: 

δα) Του άρθρου 41 παρ. 1. 

δβ) Του άρθρου 38 παρ. 1. 

2. Τις εξής διαταγές του Υπουργείου Γεωργίας: 

α) 160417/1180/9.7.80. 

β) 182447/3049/24.9.80. 

3. Την 2218/13.6.2003 πρόταση του αρμοδίου Δασαρ¬ 
χείου Λαυρίου σχετικά με την κήρυξη ως αναδασωτέας 
της αναφερόμενης στο θέμα έκτασης, αποφασίζουμε: 

Κηρύσσουμε ως αναδασωτέα δημόσια δασική έκταση 
εμβαδού 167,00 στρ. (εκατόν εξήντα επτά στρεμμάτων). 

Η έκταση αυτή, που βρίσκεται στην θέση «Φούσια» Πε¬ 
ριφέρειας της Κοινότητος Κουβαρά του Νομού Αττικής, 
απεικονίζεται με στοιχεία «1-2-3-4-5-6-7-8-9-10- 
11-12-13-14-15-16-17-18-19-20-21-22-23-24- 
25 - 26 - 27 - 28 -1» στο προσαρτημένο στη παρούσα Από¬ 
φασή μας διάγραμμα το οποίο αποτελεί αναπόσπαστο 
μέρος αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση και εν μέρει με μη 
δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Σκοποί της κήρυξης της ανωτέρω έκτασης ως αναδα¬ 
σωτέας είναι, η διατήρηση του δασικού χαρακτήρα αυ¬ 
τής, ο αποκλεισμός διάθεσης της για άλλη χρήση και η 
αποκατάσταση της καταστραφείσης κατά την 10.6.2003 
από πυρκάίά δασικής βλάστησης αποτελούμενης από 
δασικούς θάμνους σχίνου και πρίνου. 

Η απόφαση αυτή να δημοσιευθεί στην Εφημερία της 
Κυβερνήσεως. 

Αγία Παρασκευή, 21 Ιουλίου 2003 

Ο Γενικός Γραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

Αριθ. 3820 Μ 

Κήρυξη ως αναδασωτέας έκτασης εμβαδού 48,021 στρ. 
στη θέση «Κτυπητό» Περιφέρειας του Δήμου Αχαρνών 
του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Του Ν. 3200/1955 «περί διοικητικής αποκεντρωσεως» 
όπως αυτές τροποποιήθηκαν μεταγενέστερα. 

γ) Του Ν. 2503/1997 «Διοίκηση, οργάνωση, στελέχωση 
της Περιφέρειας κλπ». 

δ) Του Ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας» και ειδικότε¬ 
ρα: 

δα) Του άρθρου 41 παρ. 1. 
δβ) Του άρθρου 38 παρ. 1 και 2α. 

2. Τις εξής διαταγές του Υπουργείου Γεωργίας: 
α) 160417/1180/9.7.80. 

β) 182447/3049/24.9.80. 

3. Την 1321/3.4.2003 πρόταση του αρμοδίου Δασαρχεί¬ 
ου Πάρνηθος σχετικά με την κήρυξη ως αναδασωτέας 
της αναφερόμενης στο θέμα έκτασης, αποφασίζουμε. 

Κηρύσσουμε ως αναδασωτέα δημόσια δασική έκταση 
εμβαδού 48,021 στρ. (σαράντα οκτώ στρεμμάτων και εί¬ 
κοσι ενός χιλιοστών του στρέμματος). 

Η έκταση αυτή, που βρίσκεται στην θέση «Κτυπητό» Πε¬ 
ριφέρειας του Δήμου Αχαρνών, του Νομού Αττικής απει¬ 


κονίζεται με στοιχεία «1 - 2 - 3 - 4- 5- 6- 7- 8- 9-10 -11 - 
12 -13 -14 - 15 - 16 -17 -1» εκτός των εντός αυτής τμη¬ 
μάτων (Α), (Β), (Γ), (Δ) και (Ε) εμβαδού ανπστοίχως 150 
τ.μ., 300 τ.μ., 300 τ.μ. και 300 τ.μ. (που κρίθηκανμετηνεν- 
δικοφανή διαδικασία του άρθρου 14 Ν. 998/1979 ως μη 
δασικά της παρ. 6α άρθρου του Ν. 998/1979 έπειτα από 
τη πράξη χαρακτηρισμού 4434/5.11.1998 του Δασάρχη 
Πάρνηθος που τελεσιδίκησε μετά το 520/2.6.1999 έγγρα¬ 
φο της Δ/νσης Δασών Ανατ. Αττικής) στο προσαρτημένο 
στη παρούσα Απόφαση μας διάγραμματο οποίο αποτελεί 
αναπόσπαστο μέρος αυτής και έχει όρια: 

Ανατολικά: Με τη κοίτη του Κηφισσού ποταμού. 

Δυτικά: Με δασικές εκτάσεις. 

Βόρεια: Εν μέρει με δασικές και εν μέρει με αγροτικές 
εκτάσεις. 

Νότια: Εν μέρει με δασικές και εν μέρει με αγροτικές 
εκτάσεις. 

Σκοποί της κήρυξης της ανωτέρω έκτασης ως αναδα¬ 
σωτέας είναι, στα πλαίσια του άρθρου 38 παρ 2α, η δημι¬ 
ουργία δασικής βλάστησης για προστατευτικούς και 
υδρονομικούς σκοπούς δεδομένου ότι η υπόψη έκταση 
(που στο παρελθόν έφερε φρυγανώδη βλάστηση), εφά¬ 
πτεται του Κηφισσού ποταμού και αποτελείτο ευρύτερο 
πρανές του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 8 Αυγούστου 2003 

Ο Γενικός Γραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

Αριθ. 509 (3) 

Μερική ανάκληση της 5174/29.12.1998 (ΦΕΚ 7/18.1.1999/ 
τ.Δ') Απόφασής μας «περί κήρυξης έκτασης εμβαδού 
25.850,357 στρ. ως αναδασωτέας στις θέσεις Λεωφό¬ 
ρος Μαραθώνα.των Δήμων Νέας Μάκρης. 

και Διονύσου Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις 

α) Του άρθρου 117παρ. 3του Συντάγματος της Ελλάδος. 

β) Του Ν. 3200/1955 «περί διοικητικής αποκεντρώσεως» 
όπως αυτές τροποποιήθηκαν μεταγενέστερα. 

γ) Του Ν. 2503/1997 «Διοίκηση, οργάνωση, στελέχωση 
της Περιφέρειας κλπ». 

δ) Του Ν. 998/1979 «Περί προστασίας των Δασών καιτων 
Δασικών εν γένει εκτάσεων της Χώρας» και ειδικότερα: 

δα) Του άρθρου 41 παρ. 1. 

δβ) Του άρθρου 38 παρ. 1. 

2. Τις εξής διαταγές του Υπουργείου Γεωργίας: 

α) 160417/1180/9.7.80. 

β) 182447/3049/24.9.80. 

γ) 105211/2960/12.8.2002. 

3. Την 5174/29.12.1998 (ΦΕΚ 7/18.1.1999/τ.Δ') Απόφα¬ 
σή μας «περί κήρυξης έκτασης εμβαδού 25.850,357 στρ 

ως αναδασωτέας στις θέσεις Λεωφόρος Μαραθώνα. 

των Δήμων Νέας Μάκρης.και Διονύσου Αττικής». 

4. Την 5165/19.6.2002 Πράξη Χαρακτηρισμού του Δα¬ 
σάρχη Πεντέλης η οποία κατέστη οριστική και τελεσίδικη 
και με την οποία χαρακτηρίζεται έκταση εμβαδού 1,860 
στρ. ως χορτολιβαδική της παρ. 6β άρθρου 3 του Ν. 
998/1979 και ως αναδασωτέα της παρ. 5 άρθρου 3 του ίδι¬ 
ου ως άνω Νόμου. 

5. Το 5975/22.10.2002 έγγραφο της Δ/νσης Δασών 
Ανατ. Αττικής με το οποίο βεβαιώνεται ότι η ανωτέρω 
5165/19.6.2002 Πράξη Χαρακτηρισμού του Δασάρχη Πε¬ 
ντέλης κατέστη οριστική και τελεσίδικη με την ενδικοφα- 
νή διαδικασία του άρθρου 14του Ν. 998/1979. 

6. Την 87234/7539/3.9.1997 δ/γή του Υπουργείου Γεωρ- 
γίας(παρ.4) σύμφωνα με την οποία «Εκτάσεις που έχουν 
κριθεί με τη διαδικασία του άρθρου 14του Ν. 998/1979 ως 
μη δασικές δεν κηρύσσονται αναδασωτέες. Στις περι¬ 
πτώσεις που οι εκτάσεις για τις οποίες έχουν εκδοθεί απο¬ 
φάσεις με τις οποίες κηρύχθηκαν αναδασωτέες λόγω της 


καταστροφής της δασικής βλάστησης από πυρκάίά, πα¬ 
ράνομη εκχέρσωση ή άλλη αιτία κριθούν με τη διαδικασία 
του άρθρου 14 του Ν. 998/1979 μη δασικές, ανακαλούνται 
οι σχετικές αποφάσεις αναδάσωσης, εφόσον ανατρέπε- 
ται η αιτιολογική τους βάση(Σ.τ.Ε. 3811/1987 και 3413/ 
1989). 

7. Την 533/24.1.2003 πρόταση του Δασαρχείου Πεντέ¬ 
λης με την οποία σύμφωνα με την 87234/7539/3.9.1997 
δ/γή του Υπουργείου Γεωργίας(παρ. 4), προτείνεται η με¬ 
ρική ανάκληση της 5174/29.12.1998 (ΦΕΚ 7/18.1.1999/ 
τ.Δ') απόφασής μας και συγκεκριμένα για έκταση εμβα¬ 
δού 1,860 στρ. (ευρισκομένης στη θέση «Μανδριά Κα- 
πουράλου» Δήμου Παλλήνης) η οποία περιλαμβάνεται 
εντός των ορίων της ως άνω απόφασης και για την οποία 
ισχύει η ως άνω 5165/19.6.2002 Πράξη Χαρακτηρισμού 
του Δασάρχη Πεντέλης και σύμφωνα με την οποία η υπό¬ 
ψη έκταση κρίθηκε ως χορτολιβαδική της παρ. 6β του άρ¬ 
θρου 3 του Ν. 998/1979 και ως αναδασωτέατης παρ. 5 άρ¬ 
θρου 3 του ιδίου ως άνω Νόμου, αποφασίζουμε: 

Ανακαλούμε μερικώς την 5174/29.12.1998 (ΦΕΚ 7/ 
18.1.1999/τ.Δ') απόφασή μας και συγκεκριμένα για την 
έκταση η οποία συμπεριλαμβάνεται εντός των ορίων της 
ως άνω απόφασής μας και για την οποία ισχύει η 5165/ 

19.6.2002 Πράξη Χαρακτηρισμού του Δασάρχη Πεντέ¬ 
λης, η οποία κατέστη οριστική και αμετάκλητη με την εν- 
δικοφανή διαδικασία του άρθρου 14 Ν. 998/1979 και βά¬ 
σει της οποίας έκταση εμβαδού 1,860 στρ. (ενός στρέμ¬ 
ματος και οκτακόσιων εξήντα χιλιοστών του στρέμματος) 
κρίθηκε ως χορτολιβαδική της παρ. 6β του άρθρου 3 του 
Ν. 998/1979 και ως αναδασωτέα της παρ. 5 άρθρου 3 του 
ιδίου ως άνω Νόμου οριστικά και αμετάκλητα σύμφωνα 
με το σκεπτικό της παρούσας και επομένως η ως άνω 
απόφασή μας απώλεσετην αιτιολογική της βάση ως προς 
την ανωτέρω έκταση. 

Η έκταση αυτή στο συνημμένοτοπογραφικό διάγραμμα 
το οποίο αποτελεί αναπόσπαστο μέρος της παρούσας και 
θεωρείται από τον Δασάρχη Πεντέλης Αναστ. Καζάσητην 

20.1.2003 εμφανίζεται με τα στοιχεία «Α - Β - Γ - Δ - Α». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 6 Αυγούστου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

Αριθ.Δ.Π.3614 (4) 

Χαρακτηρισμών κύριων δημοτικών δρόμων για την ισχύ 
της Παρ. 2Βτου άρθ. 1 του Π.Δ. 24.5.85 στον Δήμο Ν. 
Φωκά, Ν. Ρεθύμνου. 

Ο ΝΟΜΑΡΧΗΣ ΡΕΘΥΜΝΟΥ 

Έχοντας υπόψη: 

1. Το Π.Δ. 24.5.85 (ΦΕΚ270/Δ/85) όπως ισχύει και ειδι¬ 
κότερα την παρ. 2βτου άρθ. 1 αυτού. 

2. Την 17/2000 και 124/2003 απόφαση του Δημοτικού 
Συμβουλίου του Δήμου Ν. Φωκά. 

3. Την από 11.6.2003 εισήγηση της Δνσης Πολεοδομίας 
Ν. Ρεθύμνης. 

4. Την από 15.7.2003 γνωμοδότηση του ΣΧΟΠ Ν. Ρεθύ- 
μνης(πράξη 13η, πρακτικό 2/2003). 

5. Το Ν. 2218/94(ΦΕΚ90/Α/94) περί ίδρυση Νομ/κής 
Αυτ/σης, τροποποίησης διατάξεων για την πρωτοβάθμια 
Αυ/ση και την Περιφέρεια και άλλες διατάξεις όπως τρο¬ 
ποποιήθηκαν με τον Ν. 2240/94 (ΦΕΚ153/Α/94), τον Ν. 
2273/94 (ΦΕΚ233/Α/94), το Ν. 2297/95 (ΦΕΚ 50/Α/95), το 


Ν. 2307/95 (ΦΕΚ 113Α/95), το Ν. 2344/95 (ΦΕΚ 212/Α/95) 
και το Π.Δ. 30/96 (ΦΕΚ 21/Α/96), αποφασίζουμε: 

1. Την αναγνώριση σε κύριο και μοναδικό δρόμο τον 
δρόμο που συνδέει την Πόλη Ρεθύμνου με τον Δήμο Ν. 
Φωκά δια μέσου των οικισμών Γεράνι και Φρατζεσκιανά 
Μετόχια, καθώς επίσης και τον δρόμο που συνδέει το 
Ατσιπόπουλο - Πλατέ Στράτα - Γ άλλου με την προϋπόθε¬ 
ση να ολοκληρωθεί στον παραπάνω δρόμο ή ασφαλτό¬ 
στρωση. Οι παραπάνω δρόμοι φαίνονται στο συνημμένο 
διάγραμμα. 

2. Με την παρούσα Απόφαση δεν προκαλείται δαπάνη 
σε βάρος του προϋπολογισμού του Δήμου. 

3. Η ισχύς της παρούσας Απόφασης αρχίζει με την δη¬ 
μοσίευση της στη Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 22 Ιουλίου 2003 

Ο Νομάρχης 
ΓΙΩΡΓΗΣ ΠΑΠΑΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΔΠΠ 2743 (5) 

Καθορισμός χρήσης του 1452α τεμαχίου αγρ/τος Αρσά¬ 
κειου Ν. Ροδόπης, διανομής 1959 της Δ/νσης Τοπο- 
γραφικής Ν. Ροδόπης, σαν κτηνοτροφική. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του άρθρου 62 του Π .Δ. 30/96 (ΦΕΚ 21Α/ 
96). 

2. Τις διατάξεις του άρθρου 6 του ΝΔ 221/74. 

3. Τις διατάξεις του άρθρου 3 του Ν. 1512/85 περί καθο¬ 
ρισμού χρήσεων παραχωρούμενων δημόσιων εκτάσεων. 

4. Το 5152/23.6.2003 έγγραφο της Δ/νσης Γεωργικής 
Ανάπτυξης Περιφέρειας ΑΜ-Θ με συν. έγγραφα υπηρε¬ 
σιών και απόσπασμα πρόχειρου διαγράμματος αγρ/τος 
Αρσάκειου Ν. Ροδόπης έτους 1959 της Δ/νσης Τοπογρα- 
φικής Ν. Ροδόπης, όπου εμφαίνεταιτο 1452α κοινόχρηστο 
τεμάχιο έκτασης 5000 τμ, προοριζόμενο να παραχωρηθεί 
στον Τζαβίτ Τσαούς Αλή του Μουσταφά κάτοικο Αρσάκει¬ 
ου προκειμένου να εγκαταστήσει κτηνοτροφική μονάδα. 


5. Την 55/2003 απόφαση από το πρακτικό της 4/ 
7.3.2003 συνεδρίασης του Δημοτικού Συμβουλίου Σα- 
πών. 

6. Την σύμφωνη γνώμη της ΔΠΠ Ν. Ροδόπης που διατυ¬ 
πώνεται με το ΔΠΠ 5102/11.2.2003 έγγραφο της, αποφα¬ 
σίζουμε: 

7. Καθορίζουμε την χρήση για το 1452α τεμάχιο, έκτα¬ 
σης 5000 τμ χέρσο κοινόχρηστο, όπως εμφαίνεται στο 
πρόχειρο απόσπασμα αγρ/τος Αρσάκειου Ν. Ροδόπης, 
διανομής 1959 της Δ/νσης Τοπογραφικής Ν. Ροδόπης, 
σαν κτηνοτροφική, προκειμένου να παραχωρηθεί στον 
Τζαβίτ Τσαούς Αλή του Μουσταφά κάτοικο Αρσάκειου για 
την ανέγερση σταβλικών εγκαταστάσεων, σύμφωνα με το 
άρθρο 6 του Ν.Δ. 221/74. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 28 Ιουλίου 2003 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




